Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A szakképesítés felsőoktatási tanulmányokba történő beszámítása a felsőoktatásról szóló 1993. évi LXXX. törvény
Paragraph Index: 355

2. Követelmények 2.1. Vállalkozói, munkajogi, szervezési és vezetési ismeretek alkalmazása Sikeres vezetői és vállalkozói tevékenység érdekében alkalmazás szintjén ismerni kell: — a gazdasági, pénzügyi és jogi alapfogalmakat, — a gazdálkodás, vállalkozás személyi, pénzügyi, tárgyi, piaci feltételeit, — a legfontosabb adójogszabályokat, — a piackutatás, költségelemzés, gazdálkodás módszereit, folyamatait, — a beruházások visszatérülési idejét befolyásoló tényezőket, — számítógépes információs rendszer kialakításának és használatának követelményeit, — a munkavállaló, valamint a munkáltató jogait és kötelességeit, — a korszerű irányítási, vezetési módszereket, — a számítógépes ügyvitel szervezést. 2.2. Munka-, környezet- és tűzvédelmi, biztonságtechnikai előírások ismerete, betartása és alkalmazása. A biztonságos munkavégzés érdekében az általános munka-, környezet- és tűzvédelmi, biztonságtechnikai előírásokon túlmenően, alkalmazás szintjén ismerni kell: — a munkahely kialakítására vonatkozó ergonómiai szempontokat, — a leggyakrabban előforduló baleseti veszélyeket, a megelőzés és elhárítás eszközeit, — a különböző munkafolyamatok végzése során leggyakrabban előforduló baleseti, tűzvédelmi veszélyeket, azok megelőzésének, elhárításának lehetőségeit, — a munkahelyre jellemző általános és speciális környezetszennyezési forrásokat, illetve az elhárítás módszereit. 2.3. Műszaki dokumentációk összeállítása és alkalmazása A különböző dokumentációk összeállítása és alkalmazása érdekében az alkalmazás szintjén ismerni kell: — a géprajzi ábrázolás szabályait, a szabványokat, — a villamos és irányítástechnikai ábrázolás alapjait, — a számítógéppel támogatott szerkesztői programok (CAD) használatát, — a technológiai dokumentációk (kezelési, szerelési, üzemeltetési, karbantartási utasítások, ütemtervek, mérési naplók) összeállítását, használatát, — a személyi számítógép működési elvét, főbb műszaki jellemzőit, az operációs rendszer fogalmát és főbb típusait, valamint a korszerű felhasználói programokat. 2.4. Az anyagok megválasztása, anyagvizsgálatok Az anyagok fizikai, kémiai, mechanikai, technológiai tulajdonságainak ismeretében az adott gépelem, szerkezet, hűtő- és kenőanyag anyagminőségének meghatározása, kiválasztása érdekében: — ismerje a megfelelő szabványokat, — ismerje az energetikában használatos anyagokat, — ismerje a felhasznált anyagok környezetre gyakorolt hatásait, és alkalmazza a környezetvédelmi módszereket, — legyen képes szilárdsági, hőtechnikai vizsgálatok elvégzésére. 1998/39. szám Az anyagok és termékek tulajdonságainak megállapítása, laboratóriumi vizsgálatok elvégzése, mérési eredmények dokumentálása, minősítése érdekében: — ismerje az anyagvizsgálat módszereit, berendezéseit, szabványait, — tudja kiválasztani és elvégezni az alkalmazandó vizsgálati eljárást, az alkalmazás szintjén ismerje a mérési eredmények kiértékelési módszereit. 2.5. Energetikai mérések Az energetikai gyakorlatban használt gépek, berendezések, készülékek minősítéséhez ismerje működésüket, a jellemző paramétereket, a vizsgálati eszközöket, műszereket, ezek szakszerű használatát. Ezek alkalmazásával tudja vizsgálni: — a villamos berendezéseket, transzformátorokat, hálózati jellemzőket, — a gáz- és folyadékszállítás berendezéseit, szivattyúkat, kompresszorokat, csővezetékeket, — az irányítástechnikai és védelmi készülékeket, — a különböző motorokat, — kazánokat, égőket, hőcserélőket, — turbinákat. Az alkalmazás szintjén ismerje a főbb technológiai berendezések és folyamatok, szimulációs eszközeit, programjait. A mért jellemzők kiértékelése, a berendezés minősítése érdekében: — legyen képes a szükséges számítások elvégzésére, — ismerje a minősítési szempontokat, a tanúsítás előírásait. 2.6. Munkafolyamatok megtervezése és előkészítése, a munka ellenőrzése, energiagazdálkodás A munkafolyamatok megtervezése és előkészítése érdekében — ismerje a különböző energiahordozókat, az energetikai számításokat, veszteségeket, teljesítményszükségleteket, az energiagazdálkodással kapcsolatos jogszabályokat, — ismerje az erőművek felépítését, berendezéseit, a technológiákat, energiahordozók és rendeltetés szerint, — ismerje a villamos fogyasztók, készülékek, berendezések és rendszerek jellemzőit, érintésvédelmi és biztonságtechnikai előírásait, — ismerje a hálótervezés alapjait, — tudja önállóan tervezni és irányítani a műveleteket, — tudja biztosítani a biztonságos munkavégzéshez szükséges anyag- és energiaellátást, — tudja ellenőrizni és értékelni a munkafolyamatokat, a technológiai paramétereket. 2.7. Energetikai berendezések gyártása, üzembe helyezése, minőségbiztosítása, működtetése, műszaki állapotának felügyelete és karbantartása A gyártási műveletek elvégzése érdekében: — ismerni kell a gyártási folyamatokat, eljárásokat, — ismerni kell az ellenőrzési, minőségbiztosítási feladatokat, eljárásokat. Energetikai gépek, berendezések, technológiák üzembe helyezése érdekében ismerje és tudja elemezni a technológiai, gazdaságossági, biztonságtechnikai és környezetvédelmi követelményeket. Az állapotfelügyelet és technológiai előírások alapján a karbantartások, javítások tervezése, elvégzése érdekében: — tudja meghatározni a gépek, berendezések, technológiák üzemi viszonyainak karbantartásra gyakorolt hatását, — tudja tervezni, ütemezni, elvégezni és ellenőrizni a szükséges javításokat. Üzemzavar esetén: — a rendelkezésére álló eszközökkel tudja behatárolni az üzemzavar okát, — tudjon intézkedni az elhárítás érdekében. 2.8. A korszerű folyamatirányítás eszközeinek kezelése és a számítógépes folyamatirányító programok alkalmazása Az energetikai gyakorlatban alkalmazott irányítástechnikai elvek, eszközök ismeretében az adott rendszer, technológia irányítása érdekében legyen képes: — mechanikus, elektronikus és pneumatikus vezérlések alkalmazására, — PLC-k működtetésére, programok készítésére, tesztelésére, — szabályozási kör felépítésére, jellemzői meghatározására, — folyamatirányító rendszerek és programok kezelésére és használatára, — a technológia folyamat értékelésére az on-line irányító rendszertől kapott információk, a technológiai előírás vagy egyéb dokumentumok alapján. 2.9. Számítástechnikai ismeretek — Korszerű hardver és szoftver eszközök használata. — Szöveges és grafikus operációs rendszerek felhasználói szintű használata. — Lokális és globális hálózatok használatának ismerete. — Információkeresés számítógépes hálózatokban (Internet). — Igényes dokumentumok előállítása — korszerű szövegszerkesztő, táblázatkezelő rendszerek ismerete. — Adatbázis-kezelés, adatbázisok összekapcsolása szövegszerkesztő és táblázatkezelő rendszerekkel. 1998/39. szám IV. A szakképesítés vizsgáztatási követelményei

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes